শিৱসাগৰৰ দিখৌমুখ ন-দিছিয়ালত দিখৌ নৈত শনিবাৰে সন্ধিয়া সংঘটিত ভয়ংকৰ পথ দুৰ্ঘটনাত গাড়ীসহ ডুব গৈছে একেটা পৰিয়ালৰ ৫জনকৈ সদস্য।
মথাউৰিৰ পৰা বাগৰি গাড়ীসহ দিখৌ নৈত বুৰ যোৱা হৰেন বৰা (৫২ বছৰীয়া)ৰ পত্নী ফুনু বৰা (৪৮), জী চিম্পী বৰা (২১) আৰু মুনমী বৰা আৰু মাতৃ পণৌ বৰা (৮৬ বছৰীয়া)ক যোৱা প্ৰায় ৬ ঘণ্টা ধৰি উদ্ধাৰ কৰিব নোৱৰাত আটাইকেইজনৰে মৃত্যু হৈছে বুলি সন্দেহ কৰা হৈছে।
এন ডি আৰ এয়ে উদ্ধাৰ অভিযান চলাই আছে যদিও কোনো শূংসুত্ৰ উলিয়াব পৰা নাই দুৰ্ভগীয়া পৰিয়ালটোৰ।
প্ৰত্যক্ষদৰ্শীৰ মতে শিৱসাগৰ দিখৌমুখ ন-দিছিয়ালত সন্ধিয়া ৬ মান বজাত বৰাৰ চুইফ ডিজায়াৰ গাড়ীখন নিয়ন্ত্ৰণ হেৰুৱাই মথাউৰিৰ পৰা দিখৌ নৈত পৰি যায়।
কৰ্মসূত্ৰে গুৱাহাটী বেলতলাৰ বাসিন্দা হৰেন বৰা বৃ্হস্পতিবাৰে পৰিয়ালসহ নিজা বাসগৃহ গৌৰীসাগৰৰ নকাটনিলৈ আহিছিল আৰু ঘৰৰ ওচৰৰ ন-দিছিয়ালত এখন দলঙত উঠিবলৈ লওঁতেই নিয়ন্ত্ৰণ হেৰুৱাই গাড়ীখন দিখৌ নদীত পৰি যায়।
নদীৰ পানীত উটি যোৱা গাড়ীখনৰ হে'ড লাইট প্ৰায় ১০০ মিটাৰ মান যোৱালৈকে জ্বলি থকা দেখিছিল প্ৰত্যক্ষদৰ্শীয়ে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
